פרופ' שמואל האוזר: "הרגולציה חיונית לשוק ההון ולא בהכרח פגעה במחזורים"
הדברים נאמרו בכנס אכיפה בשוק ההון של לשכת עורכי הדין. בין הגורמים לירידת מחזורי המסחר מציינים ברשות את: "ירידת מחזורי מסחר ואי וודאות בכל העולם, הסדרי חוב ומעבר למעמד של שוק הון מפותח"
בשבועות האחרונים בולטת תופעת הפער בין המדדים בתל אביב לאלו הנסחרים מעבר לים. לשם המחשה, בחודש פברואר בלבד המעו"ף איבד 3.4% בעוד מקבילו האמריקני, מדד ה-S&P, נסחר במגמה הפוכה וטיפס 4.1%. גורמי בכירים בשוק ההון הכוללית מנהלי השקעות גדולים תולים את ביצועי החסר בתל אביב, מיעוט הפעילות והיעדר העניין של השחקנים ברגולציה כבדת המשקל.
היום מגיעה תגובתו הנחרצת של יו"ר רשות ניירות ערך פרופ' שמואל האוזר שנאמרו בכנס אכיפה בשוק ההון של לשכת עורכי הדין. כותרת הדברים הייתה: "רגולציה ואכיפה בראי המשבר בבורסה ובשוק ההון: הַכְּצַעֲקָתָ?", האם הרגולציה היא אחראית לירידה בפעילות? התשובה הניתנה מהרשות לניירות ערך היא "לא בהכרח". הרשות מדגישה היום את חשיבות הרגולציה ושוללת את הקשר שנעשה בין הרגולציה למשבר בשוק המניות בישראל.
האוזר מסביר את הירידות במחזורי המסחר במספר גורמים אחרים מלבד רגולציה ביניהם: גורמים כלכליים, ירידת מחזורי מסחר ואי וודאות בכל העולם, הסדרי חוב, ועדת ריכוזיות ומעבר למעמד של שוק הון מפותח.
"רגולציה שמבטיחה קיומו של שוק הון הוגן, יעיל ומשוכלל, שוק שזוכה לאמונם של המשקיעים, היא גורם חיוני לתפקודו של שוק ההון ולמשיכת משקיעים זרים. ישנן הוכחות אמפיריות מגובות במחקרים שממחישות כיצד רגולציה נכונה תומכת בשוק הון יציב על פני זמן", כך לדברי האוזר.
יחד עם זאת הרשות מכירה בזאת ש"אין להתעלם מכך שרגולציה עלולה ליצור עלויות על הגורמים המפוקחים בשוק ההון (במונחי זמן, משאבים כספיים ומשאבי כוח אדם), ויש להביא עלויות אלה בחשבון בעת התקנתה". הרשות הצהירה כי מקיימת ערוץ הידברות ישיר מול הגורמים המפוקחים והאיגודים שמייצגים אותם, ודלתה פתוחה לקבל הערות ותגובות בכל עניין.
רגולציה שמרגולציה .
כולכם מיותרים אוכלי חינם. מדוע אף אחד אינו מדבר על ועדת בכר עם הנזק שגרמה לאזרח עם קופות הגמל? ועדת בכר רצתה בעיקר חהגביל את הבנקים. מה יצא בסוף? נזק לאזרח .דוגמא פעם יכולתי להיכנס לחשבוני און ליין דרך הבנק שלי ולראות יותרות מעודכנות של קופות הגמל . היום מדווחים בקושי רק ברבעונים שמגיעים באיחור של 3 חודשים.! זה נקרא שקיפות לאזרח? זה נקרא לקשור לו את העיניים. ! אז תעשו לי טובה תפסיקו לדבר על רגולציה כי אין אמון יותר באף אחד מכם.
האיש מכיר את שוק ההון בישראל יותר מכל אחד אחר. את כל הקריירה האקדמית שלו הוא עשה בשוק ההון, וחצי מהמחקרים על שוק ההון בישראל רשומים על שמו. כל משקיע ישר יודע שרגולציה עניינית טובה למשקיע ורעה לספקולנטים ולכרישים. הלוואי ששאר המפקחים יעשו את שלהם וכך יידע כל מי שמשקיע שכספו נמצא בפיקוח ותחת השגחה. לא לפחד האוזר! תמשיך במלאכת הקודש.
הנסיון האמריקאי, מאז 1987, מלמד שאין לרגולציה או למיזוגים מהסוג של דש-מיטב, שום השפעה על המחזורים. שוק ההון אינו שונה משום שוק אחר, הרגולציה דרושה ומתחייבת והמיזוגים הם חלק בלתי נפרד מהתקדמות השוק, לבטח אם לוקחים בחשבון את התקדמות ה IT. להביא השוואה בין הבורסות בארה" ב לזו באחד העם זה פשוט חוסר הבנה. הירידה במחזורים בת" א אכן נובעת, כדברי ראש הרשות, מגורמים אחרים.
ומאשימים את הרגולציה בפער.
אני לא יודע אם לצחוק או לבכות. זה מזכיר את הסיפור על ההוא שהיה לו דג באקואריום. החליט להרגיל אותו לחיות בלי מים. כל יום הוציא כפית מים מהאקואריום עד שהדג התרגל. הלך איתו האיש לטייל על שפת הנחל. התחלק הדג נפל למים וטבע. יש גם העגלון עם הסוס. ויש הניתוח הצליח והחולה מת. בקיצור- החלטתם שלא צריך בורסה בארץ - זה בסדר . אבל למה לשדוד את הציבור?